Sajószöged Község Önkormányzata

Képviselő-testülete

# E L Ő T E R J E SZ T É S

Sajószöged Község Önkormányzata Képviselő-testületének

2018. október 15. ülésére

 Tárgy: Közbeszerzési szabályzat módosítása

**Tisztelt Képviselő-testület!**

Az óvoda felújításával kapcsolatos közbeszerzési eljárás megindítása óta a közbeszerzési eljárásra vonatkozó jogszabályi előírások ismét változtak (2018. április 15.), ezért az Önkormányzat közbeszerzési szabályzatát ismét módosítani szükséges. Az új szabályozási keretek közül az elektronikus közbeszerzés részletes szabályairól szóló 424/2017. (XII.19.) Korm. rendelet által bevezetett változások a legrelevánsabbak, ugyanis a bevezetett Elektronikus Közbeszerzési Rendszer (a továbbiakban: EKR) alapjaiban változtatja meg az eljárások lefolytatásával kapcsolatos eddigi gyakorlatot. AZ EKR bevezetését új uniós irányelvek indokolták, melyek célja az elektronikus kommunikáció bevezetésével az eljárások átláthatóságának fokozása, az adminisztrációs terhek csökkentése, valamint a közbeszerzési eljárások ellenőrzésének támogatása. Az előterjesztés 1. mellékletét képezi az új előírásoknak megfelelő átdolgozott Közbeszerzési Szabályzat, melyben a módosítások ***kövér dőlt***, a törlésre kerülő részek **~~félkövér áthúzott~~** betűtípussal szerepelnek. Kérem a Képviselő-testületet, hogy az előterjesztés megvitatása után az alábbi határozati javaslatot fogadja el.

Sajószöged, 2018. október 11.

 dr. Boros István sk.

 címzetes főjegyző